ชารัม คิว - วิกิพีเดีย

# ชารัม คิว

### จากวิกิพีเดีย สารานุกรมเสรี

วงชารัม คิว （「シャ乱Q」, Sharan Q, シャ乱Q?） ถ่ายเมื่อปี พ.ศ. 2549

ชารัม คิว （「シャ乱Q」, Sharan Q, シャ乱Q?） คือวงดนตรีแนวป็อป/ร็อคของญี่ปุ่น

ชื่อของวงนี้แม้ว่าจะเขียนเป็นภาษาอังกฤษว่า Sharan Q (ชารัน คิว หรือ ชารัง คิว) แต่การออกเสียงที่แท้จริงของชื่อนี้จะอ่านว่า Sharam Q (ชารัม คิว)

## [แก้] สมาชิก

สมาชิกหลักของชารัม คิว ทีทั้งหมด 4 คนด้วยกัน ได้แก่

- นักร้องนำ: สึงกุ （「つんく」, Tsunku, つんく?） หรือชื่อจริง มิตสึโอะ เทราดะ （「寺田 光男」, Terada Mitsuo, 寺田 光男?）
- มือกีตาร์: ฮาตาเกะ （「はたけ」, Hatake, はたけ?）
- มือกลอง: มาโกโตะ （「まこと」, Makoto, まこと?）
- มือคียบอร์ด: ไทเซ （「たいせい」, Taisei, たいせい?）

## [แก้] ประวัติการทำงาน

ชารัม คิว เปิดตัววงครั้งแรกเมื่อปี พ.ศ. 2535

ในช่วงแรก ๆ วงนี้ยังไม่สามารถเรียกเสียงตอบรับจากผู้ฟังได้มากเท่าที่ควร แต่หลังจากที่วงออกผลงานเพลงซิงเกิลที่สี่ที่ชื่อ โจวเกียวอุ โมโนงาตาริ （「上・京・物・語 」, Joukyou Monogatari, 上・京・物・語 ?） มา ความนิยมของผู้ฟังต่อวงนี้ก็เพิ่มมากขึ้นอย่างเห็นได้ชัด เพลง ๆ นี้ได้เข้าไปติด 50 อันดับแรกในตารางจัดอันดับเพลงของญี่ปุ่นได้

ความสำเร็จของชารัม คิว ยังไม่หยุดอยู่แค่นั้น ความนิยมของพวกเขาได้เพิ่มขึ้นให้เห็นอีกจากอันดับของเพลงซิงเกิลที่ชื่อ ซิงเกิล เบด （「シングル ベッド」, シングル ベッド, シングル ベッド?） และ ซุรุย อนนะ （「ズルい女」, Zurui Onna, ズルい女?） ที่ขยับไปอยู่ 10 อันดับแรกของชาร์ตได้สำเร็จ และในปี พ.ศ. 2539 เพลงซิงเกิล นามิดะ โนะ คาเงะ （「涙の影」, Namida no Kage, 涙の影?） ก็สามารถทะลุไปอยู่อันดับที่ 1 ของชาร์ตได้เป็นเพลงแรกของวง

แต่พอถึงปี พ.ศ. 2543 หลังจากที่ออกเพลงซิงเกิลที่ชื่อ ชิง ราเม็ง ไดซุกิ โคยเกะ โนะ อุตะ （「新 ラーメン大好き小池さんの唄」, shin RAMEN daisuki koike no uta, 新 ラーメン大好き小池さんの唄?） ชารัม คิว ก็ต้องเข้าสู่ภาวะชงักงันและไม่ได้ออกผลงานอื่นมาอีกเลย

จนกระทั่งเมื่อปลายเดือนพฤศจิกายน พ.ศ. 2549 ชารัม คิว ก็กลับมาสร้างผลงานอีกครั้ง โดยพวกเขาได้ปล่อยเพลงซิงเกิลที่ชื่อ อารุยเตรุ （「歩いてる」, Aruiteru, 歩いてる?） ออกมาเป็นผลงานแรกหลังจากห่างหายจากวงการไปเป็นเวลาหกปี ที่จริงแล้วเพลง ๆ นี้ ก็คือเพลงซิงเกิลของกลุ่มนักร้องหญิงมอร์นิงมุซุเมะ ที่เปิดตัวไปเมื่อช่วงต้นเดือนเดียวกัน แต่ในเวอร์ชันของชารัม คิว จะเป็นเวอร์ชันที่ดัดแปลงมาจากต้นฉบับเล็กน้อย เพื่อที่จะนำมาร้องในแบบฉบับของตัวเอง (ผู้ที่แต่งเพลงอารุยเตรุก็คือ สึงกุ นักร้องนำของชารัม คิว และโปรดิวเซอร์ของมอร์นิงมุซุเมะ)

## [แก้] แหล่งข้อมูลอื่น

- บีเอ็มจี เจแปน ข้อมูลส่วนตัวของวงชารัม คิว

ดึงข้อมูลจาก "http://th.wikipedia.org../../../%E0%B8%8A/%E0%B8%B2/%E0%B8%A3/%E0%B8%8A%E0%B8%B2%E0%B8%A3%E0%B8%B1%E0%B8%A1_%E0%B8%84%E0%B8%B4%E0%B8%A7.html".

หมวดหมู่: วงดนตรีญี่ปุ่น

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- 日本語